## Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2013. godinu

### NN 146/2013 (9.12.2013.), Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2013. godinu

VLADA REPUBLIKE HRVATSKE

3113

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), a u vezi s točkom IV. Odluke o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2013. godinu (»Narodne novine«, broj 138/2013), Vlada Republike Hrvatske je na sjednici održanoj 5. prosinca 2013. godine donijela

ODLUKU

O RASPODJELI SREDSTAVA ZA FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI IZ SREDSTAVA DRŽAVNOG PRORAČUNA REPUBLIKE HRVATSKE ZA 2013. GODINU

I.

Sredstva iz Državnog proračuna Republike Hrvatske za 2013. godinu, osigurana u Državnom uredu za Hrvate izvan Republike Hrvatske, Glava 03205, Aktivnost A862020 – Poticaj za obrazovanje, kulturu, znanost i zdravstvo u BiH – međunarodna razvojna suradnja, u ukupnom iznosu od 20.000.000,00 kuna, raspoređuju se za financiranje sljedećih programa i projekata:

|  |  |
| --- | --- |
| 1. programi i projekti iz područja kulture | 5.100.000,00 kuna |
| 2. programi i projekti iz područja obrazovanja i znanosti | 4.870.000,00 kuna |
| 3. programi i projekti iz područja zdravstva | 6.920.000,00 kuna |
| 4. programi i projekti iz ostalih područja | 3.110.000,00 kuna |
| Ukupno: | 20.000.000,00 kuna |

II.

Ministarstvo kulture i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja kulture.

Ministarstvo znanosti, obrazovanja i sporta i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja obrazovanja i znanosti.

Ministarstvo zdravlja i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja zdravstva.

Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz ostalih područja.

III.

Ugovori o financijskoj potpori za provedbu odobrenih programa/projekata iz ove Odluke potpisat će se nakon njezine objave u »Narodnim novinama«.

IV.

Nadzor provedbe programa/projekata iz područja kulture pratit će Ministarstvo kulture i Državni ured za Hrvate izvan Republike Hrvatske.

Nadzor provedbe programa/projekata iz područja obrazovanja i znanosti pratit će Ministarstvo znanosti, obrazovanja i sporta i Državni ured za Hrvate izvan Republike Hrvatske.

Nadzor provedbe programa/projekata iz područja zdravstva pratit će Ministarstvo zdravlja i Državni ured za Hrvate izvan Republike Hrvatske.

Nadzor provedbe programa/projekata iz ostalih područja pratit će Državni ured za Hrvate izvan Republike Hrvatske.

Ministarstvo vanjskih i europskih poslova nadležno je za nadzor provedbe programa/projekata iz svih područja zajedno s resornim ministarstvom iz svog područja i Državnim uredom za Hrvate izvan Republike Hrvatske za ostala područja.

V.

Nadzor provedbe programa/projekata obavljat će se putem dostavljenih financijskih izvještaja i nadzorom na terenu.

VI.

Popis odobrenih programa i projekata iz područja kulture, obrazovanja i znanosti, zdravstva i ostalih područja u 2013. godini iz točke I. ove Odluke sastavni je dio ove Odluke.

VII.

Ova Odluka stupa na snagu danom donošenja, a objavit će se u »Narodnim novinama« i na internetskoj stranici Državnog ureda za Hrvate izvan Republike Hrvatske.

Klasa: 022-03/13-04/508

Urbroj: 50301-21/21-13-2

Zagreb, 5. prosinca 2013.

Predsjednik

Zoran Milanović, v. r.

|  |  |  |  |  |
| --- | --- | --- | --- | --- |
| POPIS ODOBRENIH PROGRAMA I PROJEKATA IZ PODRUČJA KULTURE U 2013. GODINI | | | | |
| Redni broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1. | Izgradnja kulturnog centra Sv. Franjo u Tuzli | Tuzla, Tuzlanska županija | Franjevački samostan sv. Petra i Pavla Tuzla | 1.000.000,00 |
| 2. | Uređenje muzejskog prostora Samostana u Fojnici – projekt vitrina i stalaža, prostor I. kata | Fojnica, Županija Središnja Bosna | Franjevački samostan Fojnica | 560.000,00 |
| 3. | Obnova Hrvatskog doma »Kralj Tomislav« u Zenici | Zenica, Zeničko-dobojska županija | Hrvatsko kulturno društvo »Napredak« | 350.000,00 |
| 4. | Sanacija doma kulture i digitalizacija jedine aktivne kinodvorane u Kantonu Središnja Bosna | Busovača, Županija Središnja Bosna | Hrvatsko kulturno društvo »Napredak« Busovača | 400.000,00 |
| 5. | Izgradnja doma za potrebe HKD Kandija – MZ Kandija | Kandija-Bugojno, Županija Središnja Bosna | Hrvatsko kulturno društvo »Kandija« | 300.000,00 |
| 6. | Saniranje i opremanje prostornih sadržaja Doma kulture i kino dvorane u općini Žepče | Žepče, Zeničko-dobojska županija | Dom kulture Žepče | 200.000,00 |
| 7. | Dovršetak izgradnje objekta HNK u Mostaru; I. faza – nastavak | Mostar, Hercegovačko-neretvanska županija | Hrvatsko narodno kazalište u Mostaru | 1.500.000,00 |
| 8. | Edicija »Hrvatska književnost Bosne i Hercegovine u 100 knjiga« | Sarajevo, Sarajevska županija | Matica hrvatska u Sarajevu | 200.000,00 |
| 9. | Izdavački program za 2013/2014. – Biblioteka iz Bosne Srebrene | Sarajevo, Sarajevska županija | Synopsis | 290.000,00 |
| 10. | Rekonstrukcija kino dvorane s pratećim prostorijama | Tomislavgrad, Hercegbosanska županija | Kulturno-informativni centar Tomislavgrad | 300.000,00 |
|  | UKUPNO PROJEKTI KULTURA | | | 5.100.000,00 |

|  |  |  |  |  |
| --- | --- | --- | --- | --- |
| POPIS ODOBRENIH PROGRAMA I PROJEKATA IZ  PODRUČJA OBRAZOVANJA I ZNANOSTI U 2013. GODINI | | | | |
| Redni broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1. | Nastavak izgradnje studentskog doma u Sarajevu | Sarajevo, Sarajevska županija | Hrvatsko katoličko dobrotvorno društvo | 1.100.000,00 |
| 2. | Prva faza izgradnje srednje škole – građevna jama, temeljenje, dovod instalacija, podrumski prostor | Novi Travnik, Županija Središnja Bosna | Srednja škola »Novi Travnik« | 1.000.000,00 |
| 3. | Školska radionica | Usora, Zeničko-dobojska županija | Mješovita srednja škola Stjepana Radića | 450.000,00 |
| 4. | Izgradnja školske sportske dvorane u Orašju – II. faza | Orašje, Županija Posavska | Srednja škola »Fra Martina Nedića« Orašje | 450.000,00 |
| 5. | Izmjena dotrajale stolarije | Kiseljak, Županija Središnja Bosna | Osnovna škola Kiseljak | 250.000,00 |
| 6. | Opremanje kabineta, učionica i prostora za rehabilitaciju i obrazovanje centra | Tomislavgrad, Hercegbosanska županija | Centar za odgoj i obrazovanje djece i mladeži s poteškoćama u razvoju »Nova nada« Tomislavgrad | 250.000,00 |
| 7. | Sanacija krova i izmjena prozora na osnovnoj školi »Gromiljak« | Gromiljak, Županija Središnja Bosna | Osnovna škola Gromiljak | 240.000,00 |
| 8. | Sanacija podova u osnovnoj školi Stolac | Stolac, Hercegovačko-neretvanska županija | Osnovna škola Stolac | 130.000,00 |
| 9. | Jačanje istraživačkih potencijala u svrhu otvaranja doktorskog studija »ekologije««, zaštite prirode i okoliša | Mostar, Hercegovačko-neretvanska županija | Fakultet prirodoslovno-matematičih i odgojnih znanosti, Mostar | 700.000,00 |
| 10. | Održivi opstanak ruralnog stanovništva kroz zaštitu i očuvanje lokalnih autohtonih životinja i proizvoda | Mostar, Hercegovačko-neretvanska županija | Agronomski i prehrambeno tehnološki fakultet, Sveučilište u Mostaru (APTF) | 300.000,00 |
|  | UKUPNO PROJEKTI OBRAZOVANJA I ZNANOSTI | | | 4.870.000,00 |

|  |  |  |  |  |
| --- | --- | --- | --- | --- |
| POPIS ODOBRENIH PROGRAMA I PROJEKATA IZ PODRUČJA ZDRAVSTVA U 2013. GODINI | | | | |
| Redni broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1. | Projekt izgradnje i rekonstrukcije objekata KB Mostar te nabave rezervnih komponenti opreme | Mostar, Hercegovačko-neretvanska županija | Klinička bolnica Mostar | 3.000.000,00 |
| 2. | Nabava pet sanitetskih i drugih vozila za:  1. DZ, Kreševo: 220.000,00 kn  2. DZ sa stacionarom, Odžak: 120.000,00 kn  3. DZ, Kupres: 220.000,00 kn  4. Udruga roditelja djece s posebnim potrebama »Duga«, Ljubuški: 320.000,00 kn  5. Dom zdravlja, Neum: 120.000,00 kn | Kreševo, Županija Središnja Bosna | Dom zdravlja Kreševo provest će postupak objedinjene nabave | 1.000.000,00 |
| 3. | Nabava medicinske opreme: fiber, audiometar, timpanometar, instrumentarij i ultrazvučni nož | Nova Bila, Travnik, Županija Središnja Bosna | Hrvatska bolnica »Dr. fra Mato Nikolić« | 1.000.000,00 |
| 4. | Uređaji za centralnu sterilizaciju i dezinfekciju Županijske bolnice Livno | Livno, Hercegbosanska županija | Županijska bolnica »Dr. fra Mihovil Sučić« Livno | 1.000.000,00 |
| 5. | Zdravstveno-rehabilitacijski centar Kupres – Srebrnjak | Zagreb/Kupres, Hercegbosanska županija | Dječja bolnica Srebrnjak/Dom zdravlja Kupres | 800.000,00 |
| 6. | Rekonstrukcija i adaptacija dijela prizemlja Doma zdravlja Vitez – specijalističke ordinacije | Vitez, Županija Središnja Bosna | Dom zdravlja Vitez | 120.000,00 |
|  | UKUPNO PROJEKTI ZDRAVLJA | | | 6.920.000,00 |

|  |  |  |  |  |
| --- | --- | --- | --- | --- |
| POPIS ODOBRENIH PROGRAMA I PROJEKATA IZ  OSTALIH PODRUČJA U 2013. GODINI | | | | |
| Redni broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1. | Proširenje smještajnih kapaciteta Doma za starije osobe i otvaranje novih radnih mjesta | Banja Luka, Republika Srpska | Caritas Rimokatoličkog biskupskog ordinarijata Banja Luka | 1.200.000,00 |
| 2. | Redefiniranje političkog sustava Bosne i Hercegovine u cilju pune institucionalne zaštite prava i sloboda naroda i pojedinaca, s posebnim naglaskom na položaj Hrvata u BiH | Mostar, Hercegovačko-neretvanska županija | Udruga građana »Institut za društveno-politička istraživanja« | 410.000,00 |
| 3. | Završetak izgradnje doma za stare i nemoćne osobe »Rama« | Prozor – Rama, Hercegovačko-neretvanska županija | Javna ustanova Dom za stare i nemoćne osobe »Rama« | 1.000.000,00 |
| 4. | Sanacija i uređenje sedam izvora pitke vode na području prostora – Ivanjska | Potkozarje, Općina Banja Luka, Republika Srpska | Udruga za povratak građana, regionalni razvoj i zaštitu okoliša – Ivanjska | 500.000,00 |
|  | UKUPNO | | | 3.110.000,00 |

146 09.12.2013 Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2013. godinu

146 09.12.2013 Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2013. godinu

Odluka, NN 146/2013-3113